Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: — 156/1998. (IX. 30.) Korm. rendelet a gazdasági miniszter feladat- és hatáskörérõl
Paragraph Index: 444

1. Az országvédelem fogalma, rendszere és fõbb tartalmi elemei A jelölt ismerje meg az országvédelem fogalmát, rendszerét, fõbb elemeit, legyen képes meghatározni az országvédelem kialakításának alapelveit és követelményeit. A vizsgázó tudja felsorolni a fegyveres erõk alapvetõ feladatait, a rendvédelmi szervek védelmi igazgatással kapcsolatos feladatait és legyen képes röviden meghatározni e feladatok tartalmát. 2002/88. szám A vizsgázó ismerje a „minõsített idõszak”-ok fogalmát, pontosan ismerje a rendkívüli állapot, szükségállapot, vészhelyzet elrendelésének tartalmi követelményeit, a bevezetéssel és megszüntetéssel kapcsolatos eljárást. A jelölt ismerje meg a honvédelmi kötelezettség rendszerét és legyen képes meghatározni az egyes kötelezettség-teljesítési formák tartalmát, jellegzetességeit. A vizsgázó ismerje a honvédelmi kötelezettséggel kapcsolatos fõbb közigazgatási feladatokat és az eljáró közigazgatási szerveket. A köztisztviselõ ismerje meg a nemzetgazdaság és az országvédelem kapcsolatát, legyen tisztában a nemzetgazdaság védelmi felkészítésének fõbb elveivel és feladataival, pontosan ismerje a védelemmel kapcsolatos gazdasági, anyagi szolgáltatási kötelezettségeket.

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes